Z A P I S N I K
[bookmark: _Hlk154737438]31. sjednice Vijeća Mjesnog odbora Folnegovićevo Naselje održane 19. prosinca 2023.
u prostorijama Mjesnog odbora Folnegovićevo  Naselje, Joze Laurenčića 8B s početkom u 18.00 sati

Nazočni članovi Vijeća: Frane Čavka, Hrabren Dobrotić, Andrea Jelić, Dalibor Kiseljak, Nikolina Krešo, Mateo Perko, Bojana Stajčić.
[bookmark: _GoBack]Odsutni članovi Vijeća: /Nema
Ostali nazočni: Slobodan Jurković
Zapisnik vodi: Hrabren Dobrotić 

Gospodin Slobodan Jurković došao je na sjednicu razriješiti nesuglasicu oko dopisa vezanog za uređenje školskog igrališta OŠ Lovre pl. Matačića, u kojem se tražilo zadržavanje košarkaškog igrališta nauštrb postavljanja odbojkaškog igrališta, s čime se ravnatelj složio, najprije usmeno, a zatim pismeno i ovjereno. Postavlja se pitanje hoće li u planu uređenja igrališta biti jedno košarkaško igralište i jedno odbojkaško igralište ili odbojkaškog neće biti.
Predsjednica VMO Nikolina Krešo odgovara da u suradnji sa Zrinjevcem kao izvođačem uređenja školskog igrališta, VMO Folnegovićevo Naselje prihvaća plan uređenja uz mogućnost izmjene odbojkaškog igrališta košarkaškim, što ne zahtijeva izmjenu u projektu, niti financijsku izmjenu, nego samo drugačije iscrtavanje linija igrališta. Dakle, odbojkaško igrališta neće biti izvedeno, a košarkaško hoće.
Vijeće jednoglasno prihvaća tekst Zapisnika 30. sjednice održane 27. studenog 2023.

	Predsjednica Vijeća predlaže dnevni red, a Vijeće jednoglasno prihvaća prijedlog te utvrđuje sljedeći:

DNEVNI RED:
1. Plan malih komunalnih akcija MO Folnegovićevo Naselje za 2024. godinu
2. [bookmark: _Hlk154740580]Financijski plan MO Folnegovićevo Naselje za 2024. godinu
3. Aktualna komunalna problematika
4. Razno: izvješća , pitanja i prijedlozi

Ad. 1.	 Plan malih komunalnih akcija MO Folnegovićevo Naselje za 2024. godinu

	Vijećnici su dobili materijale na razmatranje.

Na temelju članka 99. stavka 1. točke 4. Statuta Grada Zagreba (Službeni glasnik Grada Zagreba 23/16, 2/18 i 23/18, 3/20, 3/21, 11/21 – pročišćeni tekst i 16/22) i Pravila Mjesnog odbora Folnegovićevo naselje, Vijeće Mjesnog odbora Folnegovićevo naselje, jednoglasno je donijelo
Plan malih komunalnih akcija
Mjesnog odbora Folnegovićevo Naselje za 2024. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Folnegovićevo naselje, a koji nisu obuhvaćeni drugim programom.
2. Planirana sredstva za financiranje radova iz točke 1. ovog Plana iznose ukupno 12.000,00 eura.
3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).
4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima, ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2024. godini, u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.
6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.
7. Ovaj Plan sastavni je dio Plana komunalnih aktivnosti Gradske četvrti Peščenica - Žitnjak u 2024. godini.
Ad. 2. Financijski plan MO Folnegovićevo Naselje za 2024. godinu
	Vijećnici su dobili materijale na razmatranje.

	Temeljem Statuta Grada Zagreba (Službeni glasnik Grada Zagreba, Poslovnika Vijeća Mjesnog odbora Folnegovićevo Naselje i Financijskog plana Gradske četvrti Peščenica - Žitnjak za 2024. (Službeni glasnik Grada Zagreba, Vijeće Mjesnog odbora Folnegovićevo Naselje jednoglasno donosi

FINANCIJSKI PLAN
Mjesnog odbora Folnegovićevo Naselje
za 2024. godinu

Članak 1.
Financijski plan Mjesnog odbora Folnegovićevo Naselje za 2024. (dalje u tekstu: Plan) sastoji se od:

PRIHODA:									27.940,00 €
RASHODA:									27.940,00 €

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS
(€)

	PRIHODI MJESNOG ODBORA UKUPNO
	27.940,00

	6711
	PRIHODI ZA FINANCIRANJE RASHODA POSLOVANJA
	27.940,00

	


B) RASHODI

	KONTO
	NAZIV KONTA
	IZNOS
(€)

	RASHODI MJESNOG ODBORA UKUPNO
	27.940,00

	Izvor 1.1. OPĆI PRIHODI I PRIMICI
	15.940,00

	3291
	NAKNADE ČLANOVIMA VIJEĆA MJESNOG ODBORA
	11.940,00

	3299
	OSTALI NESPOMENUTI RASHODI POSLOVANJA MJESNOG ODBORA
	4.000,00

	Izvor 4.1. PRIHOD OD KOMUNALNE NAKNADE
	12.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	12.000,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2024. godine.

Ad. 3.		Aktualna komunalna problematika

Gradnja pješačko-biciklističke staze na Slavonskoj aveniji, k. č. 659/8, k. o. Žitnjak
U Plan komunalnih aktivnosti za iduću 2024. godinu ulazi izgradnja pješačko-biciklističke staze na Slavonskoj aveniji, kroz zelenu površinu istočno od INA-ine benzinske pumpe, koja se tako spaja na postojeću pješačko-biciklističku stazu zapadno (prema Župančićevoj i istočno Slavonskom prema Žitnjaku). Podsjećamo, u 2023. godini u PKA bilo je projektiranje te staze, što je izvedeno, stoga se gradnja planira iduće godine.
Trošak izgradnje je 62.700,00 €. Relativno visoka cijena opravdana je porastom tržišne cijene materijala te činjenicom da je riječ o stazi i za pješake i za bicikliste s pripadajućom rasvjetom te klupama za odmor na zelenoj površini.
Prenesene akcije iz 2023. godine
Za izradu projektne dokumentacije za gradnju pješačko-biciklističke staze od Slavonske avenije 8 do Ulice I. Savica, zelena površina na k. č. 659/8 k.o. Žitnjak prenosi se iznos od 100,00 € u PKA za 2024. godinu.
	Postava „klamerica“ za bicikle u Ulici Milana Sachsa 5, ispred DV Milana Sachsa u vrijednosti od 1.193,95 eura prebacuje se u PKA za 2024. godinu. 
VMO Folnegovićevo Naselje tražilo je, doduše, postavljanje „klamerica“ ispred ulaza u Dionu, između ostalog i kako bi se spriječilo zaustavljanje automobila na ulazu u trgovinu te kako bi se zamijenile neadekvatne spirale za zaključavanje bicikala koje je postavila Coca-Cola. VMO će istražiti gdje je došlo do ove promjene pa da se izvedu i „klamerice“ ispred Dione.
Postava klupa za odmor na zelenu površinu na Ulici Milke Trnine 1 u iznosu od 3.033,70 € prebacuje se za 2024. godinu.
Izrada projektno-tehničke dokumentacije za gradnju sportsko rekreacijskog parka na zelenoj površini kod igrališta NK ZET, k .č. 660 k. o. Žitnjak (SRC Folka) u iznosu od 18.273,00 € prebacuje se za 2024. godinu.
Igrališta i zelene površine
	U plan komunalnih akcija za 2024. ulazi uređivanje sportskih terena školskog igrališta OŠ Lovre pl. Matačića u iznosu od 356,920.00 €. Plan je da radovi krenu početkom ljeta, nakon završetka nastavne godine 2023./2024.

Dječji vrtić Milana Sachsa
	Čeka se troškovnik za postavljanje novih sprava za igranje u vrtiću. Javnost će biti obaviještena o troškovniku, izboru sprava i njihovom postavljanju.

Pristupna staza na Laurenčićevoj ulici

Pristupna staza prema parkirališnim mjestima kod garaža na Laurenčićevoj ulici bit će izvedena na sjevernoj strani k. č. 617/1 prema k. č. 617/65, sve k. o. Žitnjak na adekvatnoj lokaciji sjeverno od Dujšinove ulice k. b. 7 ili 9. 
Pristupne staze ne mogu biti izvedene kod svakog ulaza, jer bi broj pristupnih staza narušio izgled zelene površine. Izvođenje ove konkretne staze predmet je specifičnog zahtjeva koji će stanarima zgrade olakšati pristup ulazu. Tehnički je moguće da svaka zgrada podnese sličan zahtjev da se olakša pristup osobama s invaliditetom te se postavlja pitanje tadašnjeg izgleda zelene površine.

Projektiranje SRC Folka
	Projektantica nije došla na sastanak s GU i predsjednicom VMO Folnegovićevo Naselje Nikolinom Krešo na 21. prosinca 2023. u 08:00.
	Podsjećamo, projekt je zaustavljen, jer nije usklađen s prostornim planom. Projektom mora biti obuhvaćena čitava R2 zona prema GUP-u. 
	Sastanak je trebao obuhvatiti teme daljnjeg rada na projektu, proširenja zone te terminski plan rada.
	U samom projektu nema spora s imovinsko-pravnim odnosima.
	U raspravi vijećnika ističe se pitanje rekonstrukcije ostalih površina: parka za pse i pomoćnog igrališta ZET-a koji spadaju u R2 zonu, koja prilikom uređenja nisu trebale građevinske dozvole, jer su izvedene samo male građevine za koje ne treba dozvola.
	Rok prema Ugovoru za ishođenje građevinske dozvole je prošao, stoga VMO za sljedeću godinu traži barem ishođenje građevinske dozvole i izradu troškovnika, ne bi li se projekt završio čim prije.
Spremnici za otpad
	Unatoč zaključku donesenom na prošloj sjednici VMO, spremnici za otpad zgrade Ulica Milke Trnine k. b. 11, k. č. 609/9, k. o. Žitnjak ispražnjeni su, ali se i dalje nalaze na cesti, a ne na parceli zgrade. Napominjemo, nepropisno postavljeni spremnici predstavljaju sigurnosni problem u prometu. VMO će tražiti od Čistoće lokaciju na koju mogu premjestiti spremnike te je li moguće postaviti polupodzemni spremnik na Ulici Milke Trnine, na križanju kod malog parka s ljuljačkom na južnom dijelu k. č. 609/27, k. o. Žitnjak prema glavnoj cesti k. č. 635, k. o. Žitnjak.
Razno: izviješća, pitanja i prijedlozi

Coca-Cola
	 
	Coca-Cola je ovim putem pozvala vijećnike VMO Folnegovićevo Naselje i zainteresirane građane na obilazak postrojenja u kojem bi nam odgovorili na sva pitanja.
	VMO je poslalo mail Coca-Coli, ali nema odgovora, a telefonski broj nije dostavljen. 
	
Tramvajsko stajalište Folnegovićevo Naselje
	Tramvajska stajališta su u funkciji, iako se obnova pothodnika još dovršava. VMO Folnegovićevo Naselje provjerit će uvjete korištenja dizala u sklopu pothodnika, koja u funkciju stupaju u siječnju 2024. godine.

Divlji deponij na Strozzijevoj ulici kod garaža
	Divlji deponij na Strozzijevoj pokraj garaža na k. č. 1802/114 saniran je intervencijom VMO i građana prije svega, koji su deponij uočili i prijavili te Čistioće koja je unatoč nepovoljnoj situaciji na odlagalištu Jakuševec izašla na teren. Uvidom situacije na terenu, zajedno s potpredsjednikom VMO Hrabrenom Dobrotićem, utvrđena je količina krupnog otpada koji nije mogao biti prikupljen jednim kamionom-dizalicom, nego je Čistoća dolazila u više navrata. Sam deponij nastajao je nakon što su građani primijetili pojavu jednog ili dva kombija koji su ondje izbacivali otpad.
	Komunalni redar na ovakvu situaciju ne može reagirati, dok god na djelu ne zatekne fizičku ili pravnu osobu koja ondje odbacuje otpad.
	Postavlja se pitanje koliko je često komunalni redar uopće prisutan u naselju.

Neregistrirani automobili
	Automobili bez registarskih tablica u priličnom broju stoje u naselju (Laurenčićeva ulica od OŠ Lovre pl. Matačića do DV Milana Sachsa, također Ulica Milke Trnine 1…) te ih je potrebno prijaviti komunalnom redaru. VMO poziva građane da fotografiraju automobile koje bi trebalo ukloniti, ukoliko ih primijete i dostave na mail MO-a ili direktno komunalnom redaru. 

Promet u naselju
	Vijećnik Frane Čavka komentirao je prometne gužve u naselju, naročito oko 16 sati te inzistira da bi se produžetkom Ulice I. gardijske brigade Tigrovi na Držićevu riješio dio prometne gužve.
	Vijećnici pokušavaju objasniti da je prometna gužva u to doba sastavni dio života svakog većeg grada te da je Ulica I. gardijske brigade Tigrovi već spojena Držićevom preko Ulice Dane Duića na Borovju, što je tek nekoliko metara duže od njegovog prijedloga.
	Vijećniku Čavki postavljeno je pitanje zašto na svakoj sjednici inzistira na tom jednom te istom prijedlogu, iako je zatražena stručna prometna studija Folnegovićevog Naselja bez koje se ionako ne može raditi nikakav prometni zahvat te zašto bi se trošio novac na novu cestu koja ponovno ima samo jedan izlaz (desno, prema sjeveru) na Držićevu kakav već postoji nekoliko metara niže.
	Vijećnik odgovara da će on uvijek inzistirati na tom prijedlogu i da je bolje izgraditi cestu na k. č. 1802/1, k. o. Žitnjak, nego da ta površina ostane „smetlište“.

Ovime je dnevni red iscrpljen.

Predsjednica zaključuje sjednicu u 19:00 sati.
	
Zapisnik sastavili: Nikolina Krešo i Hrabren Dobrotić

KLASA: 024-08/23-003/2522
URBROJ: 251-13-11-11/003-23-2
Zagreb, 13. prosinca 2023.

					                               Vijeća Mjesnog odbora
                                                                                           Folnegovićevo Naselje                                                                                                
					                                       Nikolina Krešo

